{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o Prijedlogu plana zakonodavnih aktivnosti Ministarstva znanosti i obrazovanja za 2019. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Agencija za odgoj i obrazovanje","OBRASCI PRETHODNE PROCJENE UČINAKA PROPISA,\nZakon o prosvjetnoj inspekciji","S obzirom da je Prijedlogom plana zakonodavnih aktivnosti Ministarstva znanosti i obrazovanja za 2019. godinu predviđeno donošenje novog Zakona o prosvjetnoj inspekciji, čije se donošenje između ostalog obrazlaže mogućim proširenjem nadležnosti prosvjetne inspekcije stručno-pedagoškim nadzorom, smatramo potrebnim ukazati na bitnu razliku između inspekcijskog nadzora (koji provode prosvjetni inspektori kao djelatnici Samostalnog sektora za inspekcijski nadzor Ministarstva znanosti i obrazovanja) i stručno-pedagoškog nadzora (koji provode predmetni savjetnici kao djelatnici agencija iz sustava obrazovanja – Agencije za odgoj i obrazovanje i Agencije za strukovno obrazovanje i obrazovanje odraslih).\nZadaća prosvjetne inspekcije u provođenju inspekcijskog nadzora je prvenstveno nadziranje zakonitosti rada odgojno-obrazovnih ustanova. Zadaća stručno-pedagoškog nadzora je nadziranje stručno-pedagoškog rada. \nKod inspekcijskog nadzora dominira kontrolna uloga, nadzor je vezan uz primjenu zakona i drugih propisa kojima se uređuje ustroj i način rada ustanova predškolskog i školskog sustava, zasnivanje i prestanak radnog odnosa te ostvarivanje prava i obveza iz radnog odnosa, rješavanje o pravima i pravnim interesima učenika i njihovih roditelja te ostvarivanje javnosti rada odgojno-obrazovnih ustanova. \nS druge strane, stručno-pedagoški nadzor je savjetodavnog i instruktivnog karaktera, uključuje praćenje ostvarivanja nastavnih planova i programa, organizacije i izvođenja nastave i drugih oblika odgojno-obrazovnog rada ustanova te stručnog i pedagoškog rada odgojno-obrazovnih radnika. Cilj je stručno-pedagoškog nadzora pružanje stručne pomoći odgojno-obrazovnim ustanovama i odgojno-obrazovnim radnicima u pronalaženju rješenja za konkretne probleme u učenju i poučavanju, predlaganja učinkovitih razvojnih strategija i smjernica te davanje uputa i preporuka u provedbi djelatnosti odgoja i obrazovanja, a sve s ciljem unaprjeđenja nastave, učenja i poučavanja."]